b'\n_START_ARTICLE_\nNew Idria\n_START_PARAGRAPH_\nNew Idria (dobesedno Nova Idrija) je zapu\xc5\xa1\xc4\x8den rudarski kraj v kalifornijskem okro\xc5\xbeju San Benito (ZDA)._NEWLINE_Na mestu sedanjega naselja so leta 1854 odkrili bogata najdi\xc5\xa1\xc4\x8da cinabarita (\xc5\xbeivosrebrne rude). Ob rudniku, ki je dobil ime New Idria (Nova Idrija) po slovenski Idriji (takrat \xc5\xa1e del Avstrijskega cesarstva), je zraslo naselje z istim imenom. Kljub te\xc5\xbeko dostopnemu obmo\xc4\x8dju se je \xc5\xa1tevilo prebivalcev New Idrie zaradi rudarjenja hitro pove\xc4\x8devalo in je do leta 1880 naraslo \xc5\xbee na ve\xc4\x8d kot 3000 prebivalcev. Prebivalstvo so poleg rudarjev in njihovih dru\xc5\xbein sestavljali tudi trgovci, naselje pa je imelo tudi cerkev, \xc5\xa1olo, po\xc5\xa1to in celo zdravnika._NEWLINE_Rudnik so zaprli leta 1972, do danes je ohranjenih okoli 100 stavb, ki pa propadajo zaradi vandalizma._NEWLINE_V decembru 2003 je Po\xc5\xa1ta Slovenije po\xc4\x8dastila 150-letnico novoidrijskega rudnika s prilo\xc5\xbenostnim po\xc5\xa1tnim \xc5\xbeigom na po\xc5\xa1ti 5280 Idrija.'